นายกรัฐมนตรี ขอผู้ที่ได้รับความเดือดร้อนจริงลงทะเบียนรับเยียวยา รายละ 5,000 บาท ย้ำ รัฐบาลเตรียมพิจารณาการใช้งบประมาณเยียวยาประชาชนระยะต่อไป
นายกรัฐมนตรี ขอผู้ที่ได้รับความเดือดร้อนจริงลงทะเบียนรับเยียวยา รายละ 5,000 บาท ย้ำ รัฐบาลเตรียมพิจารณาการใช้งบประมาณเยียวยาประชาชนระยะต่อไปพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุม ครม. โดยกล่าวถึงมาตรการเงินเยียวยาจากรัฐบาล รายละ 5,000 บาท ซึ่งขณะนี้อยู่ระหว่างการลงทะเบียนว่า ได้ให้กระทรวงการคลัง ไปดำเนินการตรวจสอบอย่างรอบคอบ ซึ่งการตรวจสอบและการคัดกรองผู้ได้รับผลกระทบนั้นใช้ระบบเอไอ เพื่อให้เป็นไปตามคุณสมบัติที่กระทรวงการคลังได้ระบุไว้ หลังจากได้รับการยืนยัน กระทรวงการคลังก็จะโอนเงินเข้าในระบบของผู้ได้รับผลกระทบภายใน 7 วัน ดังนั้นผู้ที่ลงทะเบียนถึง 20 ล้านคน ไม่ได้หมายความว่าจะได้รับการพิจารณาทั้งหมด แต่คนที่คุณสมบัติไม่ครบก็ต้องถูกคัดแยกออกไป หากใครมีการลงทะเบียนและกรอกข้อมูลอันเป็นเท็จและถูกตรวจสอบได้ภายหลัง ก็จะถูกเรียกเงินคืนได้ จึงขอให้ทุกคนเข้าใจในสิทธิประโยชน์ที่แต่ละคนจะได้รับ ขณะเดียวกันขอให้ทุกคนเห็นใจซึ่งกันและกัน อย่าตัดโอกาสผู้ที่ได้รับผลกระทบโดยตรง ส่วนกลุ่มคนที่ไม่ได้รับการช่วยเหลือจากมาตรการขั้นต้นนี้ รัฐบาลเตรียมหามาตรการช่วยเหลือ เพื่อให้ครอบคลุมประชาชน โดยเชื่อว่าสถานการณ์นี้จะดำเนินการไปอีกระยะหนึ่ง จึงต้องพิจารณาเตรียมมาตรการช่วยเหลือเยียวยาระยะสามและสี่ไว้ ซึ่งมาตรการที่ออกมาจะมีวงรอบ 3 เดือนนายกรัฐมนตรี กล่าวว่า รัฐบาลจะพิจารณาจัดหางบประมาณ เพื่อให้มีเม็ดเงินเพียงพอและรัฐบาลจะดำเนินการอย่างเต็มที่ และเป็นไปตามกฎหมายทุกประการ